EUROOPAN YHTEISÖJEN KOMISSIO 
Bryssel, 18.12.1998 
KOM(1998) 783 lopull. 
KOMISSION TIEDONANTO NEUVOSTOLLE 
Komission lausunto: 
Ehdotus neuvoston päätökseksi talous-ja 
rahoituskomitean perussäännön hyväksymisestä 

Komission tiedonanto neuvostolle 
Komission lausunto: 
Ehdotus neuvoston päätökseksi talous- ja 
rahoituskomitean perussäännön hyväksymisestä 
Perustamissopimuksen 153 artiklan mukaisesti neuvosto antaa komission lausunnon 
saatuaan talous- ja rahoituskomiteaa koskevat säännöt. 
Komissio on yleisesti ottaen sitä mieltä, että perussäännön luonnos tarjoaa asianmukaisen 
säännöstön talous- ja rahoituskomitean toiminnan ohjaamiseksi EMUn kolmannessa 
vaiheessa. Perussäännössä esitetään talous- ja rahoituskomitean eri tehtävät ja vastuut 
raha-asiain komitean nykyisiin tehtäviin verrattuna. Tämän lisäksi perussäännön 
luonnoksessa pyritään käsittelemään monia kysymyksiä, joita Euroopan parlamentti 
esittää mietinnössään koskien komission ehdotusta neuvoston päätökseksi 
yksityiskohtaisista säännöistä talous-ja rahoituskomitean kokoonpanosta1. 
Perussäännön 4 artiklassa määrätään, että komission, EKP:n ja kansallisten 
keskuspankkien jäsenet eivät voi osallistua äänestykseen sellaisista kysymyksistä, joista 
neuvosto voi myöhemmin tehdä päätöksen. Tällä järjestelyllä korostetaan komitean 
kollegiaalista luonnetta, jolloin äänestykset ovat pikemminkin poikkeus kuin sääntö. 
Lisäksi se takaa tasavertaisuuden komitean jäsenten välillä samalla kuitenkin 
huomioiden, että kansallisia hallintoja edustavilla jäsenillä on erityisvastuita asioissa, 
joissa neuvosto tekee päätöksiä. 
Komissio katsoo, että perussäännön luonnokseen on tehtävä seuraavat muutokset: 
• Perussäännön 2 artiklan sana "lisäksi " on korvattava ilmaisulla "muun muassa ". Tämä 
muutos on tarpeen, koska sana "lisäksi" antaa ymmärtää, että 2 artiklassa esitetyt 
tehtävät täydentävät tehtäviä, jotka esitetään perustamissopimukseen viittaavassa 
päätöksen 1 artiklassa. Komitean tehtäviä ei voi lisätä perustamissopimuksessa 
määrätyistä. Ilmaisu "muun muassa" osoittaa, että 2 artiklan tarkoituksena on esittää 
yksityiskohtaisemmin joitakin talous-ja rahoituskomitean tehtäviä. 
• 2 artiklan toinen luetelmakohta olisi muokattava paremmin heijastamaan Euroopan 
komission roolia Luxemburgin Eurooppa-neuvoston 13 päivänä antaman, 
1 A4-0264/98,1. heinäkuuta 1998: Esittelijä: Pervenche Berès 
1-
talouspolitiikan yhteensovittamista talous- ja rahaliiton kolmannessa vaiheessa sekä 
EY:n perustamissopimuksen .109 ja 109b artiklaa koskevan päätöslauselman 
mukaisesti. Artiklaan on näin ollen lisättävä luetelmakohta seuraavasti: 
"Talouspolitiikan yhteensovittamisesta talous- ja rahaliiton kolmannessa vaiheessa 
sekä EY:n perustamissopimuksen 109 ja 109 b artiklasta 13 päivänä joulukuuta 1997 
annetussa Luxemburgin Eurooppa-neuvoston päätöslauselmassa säädetään, että 
komission olisi tehtävä tutkimuksia neuvostolle ja talous- ja rahoituskomitean olisi 
valmisteltava neuvoston selvitykset euron vaihtokurssin kehityksestä". 
• Perussäännön 4 artiklassa olevia äänestykseen osallistuvien sääntöjä voidaan 
selkeyttää. Nykyisessä esityksessä todetaan "Jos lausunnoista, kertomuksista tai 
tiedonannoista pyydetään äänestystä, ne hyväksytään jäsenten äänten enemmistöllä." 
Tämä sääntö on epäselvä, koska talous-ja rahoituskomiteassa on 34 jäsentä ja siten 18 
ääntä muodostaa enemmistön. Useimmissa tapauksissa 15 kansallisten 
hallintoviranomaisten edustajaa osallistuu äänestykseen, siten 8 ääntä muodostaa 
enemmistön. Sen vuoksi 4 artiklan ensimmäinen lause ehdotetaan siirrettäväksi 
artiklan loppuun, muunnettuna seuraavasti "Jos lausunnoista, kertomuksista tai 
tiedonannoista pyydetään äänestystä, ne hyväksytään äänioikeutettu] en jäsenten 
äänten enemmistöllä." 
• Perussäännön 5 artiklan viimeinen lause on poistettava. Puheenjohtajan varajäsenestä 
ei voi tulla komitean jäsentä edes väliaikaisesti. Puheenjohtaja on valintansa 
jälkeenkin komitean jäsen. Jos hänen varajäsenestään voisi tulla väliaikainen jäsen, 
asianomainen jäsenvaltio saisi kolme jäsentä komiteaan, mikä on ristiriidassa 
perustamissopimuksen 109 c artiklan 2 kohdan kanssa, jossa jäsenvaltioiden jäsenten 
määrä rajataan kahteen. Komissio myöntää, että kyetäkseen hoitamaan tehtävänsä 
puheenjohtajan on voitava siirtää kansallista hallintoa edustavan tavanomaisen jäsenen 
tehtäviä varajäsenelleen. Tähän tulokseen päästään muuttamalla perussäännön 7 
artiklaa jäljempänä olevan kohdan mukaisesti. 
• Perussäännön 7 artiklan toinen lause on muutettava seuraavasti: "Varajäsenet eivät 
äänestä. He eivät saa osallistua keskusteluun, ellei komitea toisin päätä." Tällä 
muutoksella on kaksi etua. Varajäseniä voidaan pyytää ilmaisemaan mielipiteensä 
esimerkiksi silloin kun varajäsenten puheenjohtajaa pyydetään laatimaan komitealle 
selvitys varajäsenten keskuudessa käydystä keskustelusta. Antamalla varajäsenille 
oikeus ilmaista mielipiteensä voidaan myös poistaa 5 artiklan yhteydessä esiintynyt 
ongelma. Yleisenä sääntönä voisi olla, että komitea antaa puheenjohtajan varajäsenelle 
luvan osallistua keskusteluun, jolloin puheenjohtaja voi keskittyä tehokkaasti 
kokouksen johtamiseen. 
• Perussääntöön olisi lisättävä uusi 10 a artikla, jotta voitaisiin ottaa huomioon 
Euroopan parlamentin päätöslauselman 16 kohta, jossa kutsutaan rahoitus- ja 
talouskomitean puheenjohtaja käymään tarvittaessa asianomaisen valiokunnan 
kuultavana. Artiklan teksti voisi olla seuraava: "Komitean puheenjohtajan tehtävänä 
on pitää yllä komitean suhteita Euroopan parlamenttiin. " 
• Perussäännön 12 artiklasta on poistettava sen viimeinen lause, jonka mukaan 
"Sihteeri ja tämän henkilökunta noudattavat komitean antamia ohjeita". Sihteeri ja 
sihteeristön henkilökunta kuuluvat komission virkamiehistöön, ja 
2 
henkilöstösäännöissä kielletään komission virkamiehiä ottamasta ohjeita komission 
ulkopuolelta. Lause on myös tarpeeton, koska artiklan ensimmäisessä lauseessa 
todetaan, että komiteaa avustaa sihteeristö, jota johtaa sihteeri. 
<f 


ISSN 1024-4492 
KOM(98) 783 lopullinen 
ASIAKIRJAT 
FI 01 09 06 10 
Luettelonumero : CB-CO-98-788-FI-C 
Euroopan yhteisöjen virallisten julkaisujen toimisto 
L-2985 Luxemburg 
ff